

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 25.aprīlī Nr.145

 (protokols Nr.4, 24.p.)

**SIA “Zanderi” iesnieguma izskatīšana par zemes vienības ar kadastra apzīmējumu 4294 001 0168 daļas iznomāšanu.**

Priekuļu novada dome izskata SIA “Zanderi”, reģistrācijas nr.44103097596, juridiskā adrese “Zanderi”, Veselavas pagasts, Priekuļu novads, LV-4116, 2019.gada 12.aprīļa iesniegumu (reģ.15.04.2019. Priekuļu novada pašvaldībā Nr.3-9/2019-2450) par zemes gabala “Pagasta zeme”, Veselavas pagastā, Priekuļu novadā, ar kadastra apzīmējumu 4294 001 0168, daļas 4,18 ha platībā, iznomāšanu.

Izvērtējot domes rīcībā esošo informāciju, konstatēts, ka:

1. Zemes vienība ar kadastra apzīmējumu 4294 001 0168 5,52 ha platībā ar nosaukumu “Pagasta zeme”, Veselavas pagastā, Priekuļu novadā, ir pašvaldībai piekritīgā zeme, saskaņā ar Veselavas pagasta padomes 2008.gada 19.septembra lēmumu.
2. Daļa zemes vienības ar kadastra apzīmējumu 4294 001 0168 1,34 ha platībā ir iznomāta A.Cīrulim.
3. Likuma “Par pašvaldībām” 14.panta otrās daļas 3.punkts nosaka :*“Lai izpildītu savas funkcijas, pašvaldībām likumā noteiktajā kārtībā ir pienākums racionāli un lietderīgi apsaimniekot pašvaldības kustamo un nekustamo mantu”.*
4. Neviena cita persona nomāt zemes vienības 4294 001 0168 daļu nav pieteikusies, minētās zemes vienības iznomāšana nav pretrunā pašvaldības interesēm.
5. Saskaņā ar 2019. gada 22. februāra SIA “Latio” izstrādāto zemes nomas pakalpojuma cenrādi zemes vienībai ar kadastra apzīmējumu 4294 001 0168 5,52 ha platībā noteikta nomas maksa 340,00 *euro* gadā, attiecīgi platībai 4,18 ha - 257,46 *euro* gadā.

Ņemot vērā iepriekš minēto, pamatojoties uz likuma ”Par pašvaldībām” 14.panta otrās daļas 3.punktu un Latvijas Republikas Ministru kabineta 2018.gada 19.jūnija noteikumu Nr.350 „Publiskas personas zemes nomas un apbūves tiesības noteikumi” 28.punktu un 30.4. apakšpunktu, Priekuļu novada domes Tautsaimniecības komitejas 2019.gada 17. aprīļa lēmumu (protokols Nr.5), atklāti balsojot, PAR –11 (Elīna Stapulone, Aivars Tīdemanis, Sarmīte Orehova, Baiba Karlsberga, Aivars Kalnietis, Dace Kalniņa, Jānis Mičulis, Juris Sukaruks, Mārīte Raudziņa, Māris Baltiņš, Ināra Roce), PRET –nav, ATTURAS –nav , Priekuļu novada dome **nolemj:**

1. Iznomāt SIA “Zanderi”, reģistrācijas nr.44103097596, juridiskā adrese “Zanderi”, Veselavas pagasts, Priekuļu novads, LV-4116, zemes vienības ar kadastra apzīmējumu 4294 001 0168 daļu 4,18 ha platībā lauksaimnieciskai izmantošanai.
2. Noteikt nomas līguma termiņu – 5 gadi.
3. Nomas maksu noteikt saskaņā ar 2019.gada 25.aprīļa lēmumu Nr.128 (protokols Nr.4, p.7) “Par Priekuļu novada pašvaldības zemes nomas pakalpojuma cenrāža apstiprināšanu”- 257,46 *euro* gadā.
4. Uzdot nekustamā īpašuma speciālistei L.S.Berovskai sagatavot zemes nomas līguma projektu.
5. Atbildīgā par lēmuma izpildi nekustamā īpašuma speciāliste L.S.Berovska.
6. Uzdot Priekuļu novada pašvaldības lietvedei - sekretārei A. Nikolajevai lēmuma norakstu pēc tā parakstīšanas piecu darba dienu laikā nosūtīt SIA “Zanderi” uz adresi – „Zanderi”, Veselavas pagasts, Priekuļu novads, LV-4116.

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Domes priekšsēdētāja Elīna Stapulone